María Hortal

María Haydeé Hortal Palma (Uruguai, 1927ko uztailaren 21a – Ibidem, 2021eko uztailaren 24a) zientzialaria, medikua eta ikertzailea izan zen, mikrobiologia eta epidemiologiaren ikerketan esperientzia handia zuena.

 Bizitza 

 Prestakuntza 
Hortalek Zientzia Biologikoetan lizentziatu zen 1962. urtean eta Zientzia Medikoetan doktoretza osatu zuen 1965. urtean Uruguaiko Errepublikako Unibertsitatean. 1970. urtean Ameriketako Estatu Batuetako Michigango Unibertsitateak emandako Osasun Publikoko Maistratza lortu zuen. Hamar urtetik gora jardun zuen irakasle Errepublikako Unibertsitateko Medikuntza Fakultateko Bakteriologia eta Birologia Sailean, eta, gainera, bertan Mikrobiologiako ikerketa-proiektuen koordinatzailea izan zen.

 Ibilbidea 
Bere ibilbidean, Osasun Publikoko Ministerioari eta beste erakunde batzuei lotuta egon zen. Han, Infekto-kutsakorren Zerbitzuko Bakteriologia Laborategiko, Osasun Publikoko Laborategi Nazionaleko eta Mikrobiologia Unitateko burua izan zen. PEDECIBA Oinarrizko Zientzien Garapenerako Programako lehen mailako ikertzailea ere izan zen.

 Lanak 
Ehundik gora argitalpen zientifiko egin zituen, bai Espainian, bai nazioartean.

 Nabarmendutako argitalpenak 

 1999an, Infecciones intrahospitalarias en Uruguay: resistencia a los antibióticos de los principales microorganismos identificados. 
 2000n, Impacto de Streptococcus pneumoniae en las neumonías del niño latinoamericano.
 2001ean, Epidemiología molecular de Streptococcus pneumoniae.
 2003an, Vacunas Conjugadas Antineumococo: información para toma de decisiones.
 2006an, Neumonía comunitaria: su impacto en la demanda asistencial del Departamento de Emergencia Pediátrica.
 2006an, Primera experiencia nacional de vacunación anti-influenza en población infantil.
 2008an, Sífilis congénita: un problema tan antiguo como actual.

 Sariak eta aintzatespenak 
Bere ibilbide luzean, hainbat sari eta aintzatespen jaso zituen:

 Uruguaiko Medikuen Sindikatuko Batzorde Exekutiboak emandako Zientzia- eta Irakaskuntza-merezimenduaren Sari Sindikala
 Hezkuntza eta Kultura Ministerioko Zientzia eta Teknologia Zuzendaritzak egindako Lan Zientifikoaren Omenaldia
 Estatu Batuetako Ikerketa Kontseiluaren Saria
 Nazioarteko Ikerketa Agentzia Saria eta Ikerketa Saria.

 Erreferentziak 

 Ikus, gainera 

 Élida Murguía
 Dinorah Castiglioni
 María Teresa Sande
 Paulina Luisi

 Kanpo estekak 

Kategoria:Uruguaiko zientzialariak
Kategoria:Emakume zientzialariak
Kategoria:Emakume irakasleak
Kategoria:Emakume ikertzaileak
Kategoria:Emakume mikrobiologoak